Juozas Olekas

**Juozas Olekas** (g. 1955 m. spalio 30 d. Bolšoj Ungutas, Krasnojarsko kraštas, RTFSR) – gydytojas mikrochirurgas, Lietuvos visuomenės ir politinis veikėjas.

## Biografija

1974 m. baigė Vilkaviškio Salomėjos Nėries vidurinę mokyklą. 1974–1976 m. studijavo Kauno medicinos institute, 1980 m. baigė Vilniaus universiteto Medicinos fakultetą. 1987 m. medicinos daktaras, 1989 m. tobulinosi Glazgo universitete.

1980–1988 m. Vilniaus universitetinės Raudonojo kryžiaus ligoninės gydytojas, 1982–1989 m. VU mikrochirurgijos centro laboratorijos vyr. mokslinis bendradarbis.

1988–1990 m. Lietuvos Persitvarkymo Sąjūdžio Seimo narys. 1989–1990 m. nuo Suvalkijos išrinktas SSRS Aukščiausios tarybos deputatu. Atkūrus Lietuvos nepriklausomybę, nuo 1990 m. kovo 23 d. iki 1992 m. pabaigos – LR sveikatos apsaugos ministras, LDDP laimėjus rinkimus atsisakė dirbti vyriausybėje.

1992–1993 m. VU Plastinės chirurgijos klinikos vyr. mokslinis bendradarbis, Pasaulinės sveikatos organizacijos Europos regioninio biuro organizacinės komisijos narys. 1993–1994 m. Vilniaus greitosios pagalbos universitetinės ligoninės Plastinės chirurgijos ir traumatologijos skyriaus vedėjas, 1994–1997 m. VU „Žalgirio“ ligoninės vyr. gydytojas, VU Medicinos fakulteto Stomatologijos klinikos docentas.

Nuo 1989 m. Lietuvos socialdemokratų partijos narys, nuo 1990 m. LSDP tarybos narys, nuo 1999 m. gegužės 29 d. LSDP pirmininko pavaduotojas.

1996–2019 m. Seimo narys. Nuo 2019 m. Europos Parlamento narys.

2003–2004 m. sveikatos apsaugos ministras, nuo 2006 m. krašto apsaugos ministras. Nuo 2000 m. spalio mėn. iki 2001 m. liepos mėn. Seimo socialdemokratinės koalicijos frakcijos seniūno pavaduotojas, vėliau, iki 2003 m. birželio mėn. ir nuo 2004 m. gruodžio mėn. iki 2006 m. liepos mėn. LSDP frakcijos seniūnas. 2006–2008 m. ir 2012–2016 m. krašto apsaugos ministras.

1997–2002 m. Lietuvos profesinių sąjungų centro pirmininkas. 1987 m. valstybinės premijos laureatas, Medikų kolegijos tarybos pirmininkas, Rotary klubo narys, UNICEF Lietuvos komiteto pirmininko pavaduotojas, Tarptautinės veido ir žandikaulių chirurgijos asociacijos narys. Baltijos visuomenės sveikatos instituto prezidentas. Lietuvos gatvės vaikų futbolo federacijos garbės prezidentas. Daugelio racionalizacinių pasiūlymų ir straipsnių autorius.

2019 m. išrinktas į Europos Parlamentą.

Nuo 2025 m. rugsėjo 10 d. tapo Lietuvos Respublikos Seimo pirmininku

## Kita veikla
1999 m. greitkelyje Kaunas-Vilnius mirtinai sužalojo du pėsčiuosius, tačiau atsakomybės pavyko išvengti . 2003 m. pritarė antikonstituciniam „Alitos“ gamyklos privatizavimui . 

## Sąsajos su korupcijos skandalais
2004, 2016 m. minimas korupcijos skandaluose, tarp jų vadinamasis Auksinių šaukštų skandalas Olekui pavaldžios ministerijos sistemoje.. Remiantis STT įrašytais telefoniniais pokalbiais, dirbdamas sveikatos apsaugos ministru, Olekas kartu su tuometiniu Vilniaus miesto meru Artūru Zuoku "Rubicon group" artimai bendrovei "Vilniaus energija", valdančiai bendrovę "Vilniaus šilumos tinklai", padėjo išvengti konkurencijos Santariškėse, kuomet kiti verslininkai ten norėjo statyti dujinę katilinę. STT užfiksavo, kad po pasiūlymo dėl  naujos katilinės  tuometinis sveikatos ministras J. Olekas savo namuose susitarė susitikti su UAB * Rubicon group* vadovu Andriumi Janukoniu. Gavęs šią informaciją, tuometinis premjeras Algirdas Brazauskas nedelsdamas atšaukė jam pavaldų sveikatos apsaugos ministrą iš atostogų, kad prokuratūra galėtų apklausti Oleką. Be to, viename tų pokalbių tarp A. Janukonio ir jo verslo partnerio Gintauto Jaugielavičiaus buvo užfiksuota informacija apie galimą tuometinio sveikatos apsaugos ministro Juozo Oleko spaudimą Klaipėdos savivaldybės tarybos nariui ir Ūkio komiteto pirmininkui Valdemarui Anužiui.

Būdamas Seimo narys, Juozas Olekas  2010 m. vasario 15 dieną  Lenkijos slidinėjimo kurorte pramogavo kartu su Valstybinės ligonių kasos  vadovu Algiu Sasnausku, kuriam tuo metu STT buvo pateikusi įtarimus piktnaudžiavus tarnyba; Sasnauskas slidinėjimo metu nedirbo dėl tariamos ligos, nes turėjo gydytojo išduotą nedarbingumo pažymėjimą.

## Nuorodos
* 2008 m. Lietuvos Respublikos Seimo rinkimai;
* Asmeninė svetainė

## Išnašos

|-